মালয়েশিয়ার অনুসরণে জাপানে কাল ঈদ
জাপানের আকাশে মঙ্গলবার শাওয়াল মাসের চাঁদ দেখা যায়নি। তবে, মালয়েশিয়াকে অনুসরণ করে আগামীকাল বুধবার ঈদুল ফিতর উদযাপন করবে জাপানে বসবাসরত মুসলমানরা।
মুসলিম দেশগুলোর অধিবাসীদের সমন্বয়ে জাপানের চাঁদ দেখা কমিটির (রুই-য়া-তে হেলাল জাপান) দীর্ঘ বৈঠক শেষে রাত সোয়া ৯টায় এ ঘোষণা দেওয়া হয়।
জাপানের অকিনাওয়া থেকে হোক্কাইডো পর্যন্ত বিভিন্ন এলাকা থেকে চাঁদ পর্যবেক্ষণ করে কোথাও চাঁদের দেখা না পেয়ে অবশেষ মালয়েশিয়ার জাতীয় চাঁদ দেখা কমিটির সঙ্গে যোগাযোগ করে সবার সিদ্ধান্ত মোতাবেক বুধবার ঈদ উদযাপনের সিদ্ধান্ত জানান রুই-য়া-তে জাপানের সাধারণ সম্পাদক ও মুখপাত্র হাফেজ আলাউদ্দিন।
এরপর বিভিন্ন দেশের প্রতিনিধিরা তাদের নিজ নিজ মাতৃভাষায় এই ঘোষণা দেন।

জাপানের আকাশে মঙ্গলবার শাওয়াল মাসের চাঁদ দেখা যায়নি। তবে, মালয়েশিয়াকে অনুসরণ করে আগামীকাল বুধবার ঈদুল ফিতর উদযাপন করবে জাপানে বসবাসরত মুসলমানরা।